Je me casse

«Je me casse» (; fransk uttrykk for jeg stikker) er en popsang fra 2021 med den maltesiske artisten Destiny. Sangen var Maltas bidrag i Eurovision Song Contest 2021 i Rotterdam i Nederland, der den endte på en syvendeplass. Sangen og en tilhørende musikkvideo ble offentliggjort 15. mars 2021.

Om sangen 
Sangen er skrevet av låtskriverteamet Malin Christin, Amanuel Dermont, Nicklas Eklund og Pete Barringer. Jon Hällgren har mikset låten. 

Sangen har engelsk tekst, men tittelen er fransk og gjentas flere ganger gjennom teksten. Sangen handler om en mann som prøver å bli sammen med en kvinne ved å bruke klisjéfylte sjekkereplikker og spandere drinker på henne. Kvinnen er imidlertid ikke interessert og vet hva hun vil ha. Hun stikker fra fyren og vil heller ha det moro på dansegulvet. Derav tittelen, som er et fransk uttrykk for jeg stikker.

Eurovision Song Contest 
Kringkasteren PBS valgte sangeren Destiny til å representere Malta i Eurovision Song Contest 2020 etter at hun vant den andre utgaven av talentkonkurransen X Factor Malta. Hun skulle ha deltatt med «All of My Love», men EBU avlyste konkurransen på grunn av koronaviruspandemien. I stedet besluttet kringkasteren PBS at Destiny skulle få representere Malta i Eurovision Song Contest 2021. Den nye sangen, «Je me casse», ble offentliggjort 15. mars 2021. 

Sangen var siste bidrag ut på scenen i semifinale 1 tirsdag 18. mai 2021 i Rotterdam Ahoy. Den vant semifinalen, og kvalifiserte seg til finalen lørdag 22. mai. I forkant av konkurransen var låten blant de største favorittene til å vinne konkurransen. I finalen innfridde den ikke favorittstemplet og endte på en syvendeplass med 255 poeng.

Anklager om odds-påvirkning 
I etterkant av konkurransen kom flere maltesiske artister på banen og anklaget den maltesiske kringkasteren PBS for bevisst å ha blåst opp sangens favorittstempel ved å betale utlendinger for å vedde på henne på ulike spillselskaper. Kanalen skal også ha betalt utenlandske influensere for å omtale sangen positivt. 

Ifølge kilder skal kanalen ha brukt nærmere  euro på å promotere bidraget. Statsråd ved statsministerens kontor, Carmelo Abela, satte i gang en granskning for å finne ut om pengene ble brukt til å påvirke oddsen hos spillselskaper.

Listeplasseringer

Se også 

 Malta i Eurovision Song Contest

Referanser 

 
 

 

Sanger fra 2021
Bidrag til Eurovision Song Contest 2021
Maltesisk musikk